Filozofija

 Filozofija je disciplina koja proučava i preispituje probleme vezane uz čovjeka, znanje, Zemlju, ljudsko postojanje… Riječ filozofija dolazi iz grčke riječi „philos“ što znači prijatelj, ljubitelj i riječi „sofia“ što znači mudrost. Tko si ti?“, „Što si ti?“, „Tko je čovjek?“ su samo neka od pitanja koje sam naučio na filozofiji. Ah, ta zbunjujuća znanost, ponekad se zapitam znam li ja išta o sebi, tko sam ja zapravo? Prije nego što sam počeo učiti filozofiju, mislio sam da znam sve o sebi, znam svoje ime i prezime, iz koje obitelji potječem, znam nešto o obiteljskoj prošlosti, a sad kao da se ne poznajem. Jesam li ja stvarno ja? Postojim li kao živo biće uopće? Je li ovo samo san? Iskreno ne znam. U godinama sam kada se još pronalazim, stvaram svoj identitet, svoju osobnost i razvijam kritičko mišljenje. Ponekad se ljudi pronalaze cijeli život i ne uspiju se naći. Filozofija je potrebna svakom čovjeku jer će mu pomoći u traženju sebe kao misaono biće, Meni je filozofija pomogla u pokušavanju pronalaženja odgovora, promijenila mi je perspektivu pogleda na neka jednostavna pitanja, počela razvijati kritičko mišljenje. Bi li mi bili ono što jesmo da se nikada nismo zapitali?

 Borna Babić, 2.c